Skoleskibet Danmark, der har hjemme på Martec i Frederikshavn, når det ikke er på søen, er sejlet ind i et amerikansk krigsskib. Det bekræfter direktør hos Martec - Maritime and Polytechnic College , Pia Ankerstjerne til TV2 Nord. - Alt er vel ombord og der er ikke er sket personskade, siger hun. Direktøren har været i kontakt med besætningen siden kollisionen. Da skibet i går søndag skulle forlade havnen i Baltimore, blev det trukket fri af slæbebåde. Se, da Skoleskibet Danmark påsejler krigsskibet: I den forbindelse blev skibets agterende trukket ind i stævnen på et andet skib. Ifølge mediet Marine Insight er der tale om det amerikanske kyst-kampskib USS Minneapolis-St. Paul, der er en del af den amerikanske flåde. Skoleskibet Danmark fik mindre skader på rækværket, men alt det reperares ombord, melder direktøren. Skibet befinder sig i øjeblikket ud fra Baltimore på den amerikanske østkyst, hvor det afventer Søfartsstyrelsens grønne lys til at skibet kan sejle videre nordpå til New York.

Opsummering:
Ingen ombord er kommet til skade, da skoleskibet af slæbebåde blev trukket ind i et skib fra den amerikanske flåde.